Rikunarita-ORG/Wikinium huggingface dataset:
# हारबिन

हारबिन के कुछ नज़ारे
हारबिन प्रौद्योगिकी संस्था - मुख्य द्वार
**हारबिन** (चीनी: 哈尔滨, अंग्रेज़ी: Harbin, रूसी: Харби́н) जनवादी गणराज्य चीन के सुदूर पूर्वोत्तरी भाग में स्थित हेइलोंगजियांग प्रांत की राजधानी और सबसे बड़ा शहर है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है और चीन का दसवा सब से बड़ी आबादी वाला शहर है। सन् २०१० की जनगणना में इसकी कुल आबादी १,०६,३५,९७१ थी जिनमें से ५८,७८,९३९ इसके २६,०४,९३० शहरी इलाक़ों में रह रहे थे। हारबिन पूर्वोत्तरी चीन का सांस्कृतिक, राजनैतिक, आर्थिक और संचार केंद्र है। यह अपनी कड़ी सर्दियों के लिए जाना जाता है और इसे बहुत से लोग 'बर्फ़ीले शहर' की उपाधि देते हैं। रूस की नज़दीकी के कारण इस शहर की इमारतों और संस्कृति पर रूसी प्रभाव नज़र आता है।

## मान्छु और नाम की उत्पत्ति

ऐतिहासिक रूप से यह मान्छु लोगों का क्षेत्र है हालांकि यहाँ हान चीनी बड़ी तादाद में आकर बसने से अब मान्छु एक अल्पसंख्यक समुदाय बनकर रह गए हैं। मान्छु भाषा में 'हारबिन' शब्द का मतलब 'मछली पकड़ने वाले जाल सुखाने की जगह' है।

## भूगोल और मौसम

हारबिन हेइलोंगजियांग प्रांत के दक्षिणी भाग में सोंगहुआ नदी के किनारे स्थित है। यहाँ गर्मियाँ कम देर की होती हैं और तापमान ३९.२ °सेंटीग्रेड तक जा चुका है जबकि सर्दियाँ लम्बी होती हैं और उनमें तापमान −४१.४ °सेंटीग्रेड तक देखा गया है। सभी बड़े चीनी शहरों में हारबिन सबसे ठंडा है।

## संस्कृति

हारबिन में रूसी प्रभाव बहुत गहरा है। जब मास्को से साइबेरिया में व्लादिवोस्तोक तक का ट्रांस-साइबेरियाई रेलमार्ग तैयार किया गया था तो इसकी एक पटरी हारबिन से गुज़रती थी। यहाँ रूसी साम्राज्य में रूसियों और यहूदियों को बसने का प्रोत्साहन दिया। इस से यहाँ गिरजे और अन्य इमारतें यूरोपी अंदाज़ में बनी हुई मिलती हैं, जिस से कभी-कभी इस शहर को 'चीन का पैरिस' बुलाया जाता है। यहाँ 'दा-लिए-बा' (大列巴) नाम की एक विशेष प्रकार की डबल रोटी मिलती है, जो शब्द डबल रोटी के लिए रूसी भाषा के 'ख़्लेब' (хлеб) शब्द का बिगड़ा रूप है। अत्यंत सर्दी के कारण जाड़ों में यहाँ बर्फ़ की बनी चीज़ें खुली हवा में हफ़्तों-महीनों सलामत रहती हैं। सन् १९८५ से हारबिन में 'अंतर्राष्ट्रीय बर्फ़ शिल्पकला त्यौहार' मनाया जाता है जिसमें कलाकार सख़्त बर्फ़ से मूर्तियाँ और अन्य वस्तुएँ तराशकर रंग-बिरंगी रोशनियों के साथ प्रदर्शित करते हैं।

## इन्हें भी देखें

* हेइलोंगजियांग
* साइबेरिया
* ट्रांस-साइबेरियाई रेलमार्ग
* मंचूरिया
* मान्छु लोग

## सन्दर्भ
# दक्षिणी चीन सागर

दक्षिणी चीन सागर का मानचित्र।
**दक्षिणी चीन सागर** चीन के दक्षिण में स्थित एक सीमांत सागर है। यह प्रशांत महासागर का एक भाग है, जो सिंगापुर से लेकर ताईवान की खाड़ी लगभग ३५,००,००० वर्ग किमी में फैला हुआ है। पाँच महासागरों के बाद यह विश्व के सबसे बड़े जलक्षेत्रों में से एक है। इस सागर में बहुत से छोटे-छोटे द्वीप हैं, जिन्हें संयुक्त रूप से द्वीपसमूह कहा जाता है। सागर और इसके इन द्वीपों पर, इसके तट से विभिन्न देशों का संप्रभुता की दावेदारी है। इन दावेदारियों को इन देशों द्वारा इन द्वीपों के लिए प्रयुक्त होने वाले नामों में भी दिखाई देती है।

## इन्हें भी देखें

* स्प्रैटली द्वीप समूह
* प्रशांत महासागर
* पूर्वी चीन सागर
* संयुक्त राष्ट्र की समुद्री क़ानून संधि

## सन्दर्भ
# गैट

गेट [ (GATT) General Agreement on Tariffs and Trade ] की स्थापना द्वितीय विश्व युद्ध के पश्चात् अन्तर्राष्ट्रीय व्यापार के ढांचे में सुधार एवं क्रियाशील कार्यप्रणाली तैयार करने हेतु की गई थी।

संयुक्त राष्ट्र संघ ने सन् 1947 में व्यापार एवं रोजगार के पक्ष एक फैसला लिया , इस फैसले के अनुसार , हवाना (क्यूबा) में अन्तर्राष्ट्रीय व्यापार संगठन (ITO) की स्थापना की गई ।
इस संगठन के शुरुआत में 23 देशों ने संस्थापक देशों के रूप में हस्ताक्षर करके सदस्यता हासिल की।
सन् 1948 से ITO को ही GATT के नाम से जाना जाने लगा।
# मंत्री

**मंत्री** आधुनिक सरकार में एक प्रमुख पद है। यह शीर्ष सत्ता के सहयोगी के रूप में कार्य करता है। भारत में संविधान की धारा ७४ के अनुसार प्रधानमंत्री अपने लिए मंत्रियों की नियुक्ति करते हैं।

भारत में प्राचीनकाल में राजा को विविध विषयों पर सलाह देने के लिये नियुक्त व्यक्ति को मंत्री या सचिव कहा जाता था।

## आवश्यक गुण

हितोपदेश के अनुसार प्रधानमंत्री के लिये निम्नलिखित गुण होने चाहिये-

स्वदेशजं कुलाचारविशुद्धं उपधाशुचिम्

मन्त्रज्ञमवसानीनं व्यभिचारविवर्जितम् //

अधीतव्यवहारार्थं मौलं ख्यातं विपश्चितम् /

अर्थस्योत्पादकं चैव विदध्यान्मंत्रिणं नृप: //

(जो उसी देश में उत्पन्न, जिसका कुल और आचार शुद्ध हो, जिसकी निष्ठा जाँची-परखी हो, मंत्र (कूटनीति) का ज्ञाता हो, व्यसनी न हो, व्यभिचार से दूर रहने वाला हो, शासन के विभिन्न पहलुओं का अच्छा ज्ञाता हो, अच्छे परिवार से हो, प्रसिद्ध हो, विद्वान हो, धन का सृजन करने वाला हो, को राजा मंत्री बनाये।)
# निक्केई

निहोन केजाई शिनबुन
The Nihon Keizai Shinbun| Nikkei\_logo\_ja.svg |
| --- |
| प्रकार |
दैनिक समाचार पत्र |
| प्रारूप |
Broadsheet |
| प्रकाशक |
त्सुनेओ किता (Tsuneo Kita) (उच्चरण: सुनेओ किता) |
| संस्थापना |
2 दिसम्बर 1876 (1876-12-02) (*द निहोन केजाई शिनबुन* के रूप में) |
| राजनैतिक दृष्टिकोण |
केन्द्र से center-right Liberal conservative |
| भाषा |
जापानी |
| मुख्यालय |
टोक्यो, जापान |
| वितरण |
1,730,000 सुबह 830,000 डिजिटल |
| जालपृष्ठ |
www.nikkei.com |

निक्केई का मुख्यालय (बाईं ओर)
**निक्केई** को औपचारिक रूप से **द निहोन केजाई शिनबुन** (日本経済新聞, जापान इकोनॉमिक्स न्यूजपेपर, Japan Economics Newspaper) के रूप में जाना जाता है।यह निक्केई, इंक. के स्वामित्व वाला एक प्रमुख प्रकाशन है और दुनिया का सबसे बड़ा वित्तीय अखबार है, जिसका दैनिक प्रसार तीस लाख (तीन मिलियन) से अधिक है। टोक्यो स्टॉक एक्सचेंज के स्टॉक मार्केट इंडेक्स निक्केई 225 की गणना 1950 से अब तक इसी अखबार द्वारा की गई है।

## सन्दर्भ

## बाहरी कड़ियाँ

* औपचारिक जालस्थल (जापानी में)
* *Nikkei Asian Review* official website (अंग्रेज़ी में)

साँचा:Japanese Newspapers
# फ़िलिपीनी भाषाएँ

| फ़िलिपीनी भाषाएँ |
| --- |
| भौगोलिक विस्तार: |
फ़िलिपीन्ज़ उत्तरी सुलावेसी, इण्डोनेशिया पूर्वी साबाह, मलेशिया ऑर्चिड द्वीप, ताइवान |
| भाषा श्रेणीकरण: |
ऑस्ट्रोनीशियाई* मलय-पोलेनीशियाई
	+ बोर्नियो-फ़िलिपीनी भाषाएँ
		- **फ़िलिपीनी भाषाएँ**
 |
| उपश्रेणियाँ: |

उत्तरी
मध्य
दक्षिणी
?गोरोंतालो–मोंगोंदोव
?समा-बजाउ
?मिनाहासी
?सांगीरी

 |
| आइसो ६३९-२ व ६३९-५: | phi |
|  फ़िलिपीनी भाषाएँ |

**फ़िलिपीनी भाषाएँ** (Philippine languages) ऑस्ट्रोनीशियाई भाषा-परिवार की मलय-पोलेनीशियाई शाखा के अंतर्गत एक प्रस्तावित भाषा-परिवार है जिसमें फ़िलिपीन्ज़ और उत्तरी सुलावेसी की लगभग सभी भाषाएँ शामिल हैं, सिवाय समा-बजाउ भाषा-परिवार और पलावन की बोलियों को छोड़कर। तगालोग भाषा सबसे अधिक बोली जाने वाली फ़िलिपीनी भाषा है।

हालांकि ताइवान ऑस्ट्रोनीशियाई भाषा-परिवार की स्रोतभूमि मानी जाती है और फ़िलिपीन्ज़ उसके पास स्थित है, फिर भी जहाँ ताइवान में फ़ोर्मोसी भाषाओं में बहुत आपसी भिन्नताएँ मिलती है वहाँ फ़िलिपीनी भाषाएँ एक-दूसरे से बहुत समीपी हैं। यह देखकर भाषावैज्ञानिक अनुमान लगाते हैं कि ऐसी विविधता कभी फ़िलिपीन्ज़ में भी रही होगी लेकिन आधुनिक फ़िलिपीनी भाषाओं की किसी पूर्वजा भाषा ने विस्तार करके इसे मिटा डाला। भाषावैज्ञानिक समीक्षा से पता चलता है कि फ़ोर्मोसी भाषाओं के बाद फ़िलिपीनी भाषाओं में ही ऑस्ट्रोनीशियाई के सर्वाधिक प्राचीन लक्षण देखने को मिलते हैं, यानि ताइवान से बाहर फैलते हुए शायद फ़िलिपीन्ज़ ही ऑस्ट्रोनीशियाई का सर्वप्रथम पड़ाव था।

## इन्हें भी देखें

* तगालोग भाषा
* फ़ोर्मोसी भाषाएँ
* ऑस्ट्रोनीशियाई भाषाएँ

## सन्दर्भ
# गुजराती भाषा

| गुजराती |
| --- |
| ગુજરાતી |
| गुजराती लिपि में लिखित "गुजराती" शब्द |
| उच्चारण | [ɡudʒəˈɾɑːtiː] |
| मूल स्थान |  भारत |
| क्षेत्र | * गुजरात
* दादरा और नगर हवेली एवं दमन और दीव
 |
| समुदाय | गुजराती |
| मातृभाषियाँ | L1: 570 अरब (2011 जनगणना) L2: 50 अरब (2011) कुल: 620 अरब (2011) |
| भाषा परिवार | भारोपीय
* हिन्द-ईरानी
	+ हिन्द-आर्य
		- पश्चिमी हिन्द-आर्य
			* गुजराती भाषाएँ
				+ **गुजराती**
 |
| प्रारंभिक रूप | शौरसेनी प्राकृत
* गुर्जर अपभ्रंश
	+ पुरानी गुजराती
		- मध्य गुजराती
 |
| मानक रूप | * मानक गुजराती
 |
| लिपि | * गुजराती लिपि
* गुजराती ब्रेल
 |
| आधिकारिक |
| आधिकारिक मान्यता | * भारत
	+ गुजरात
	+ दादरा और नगर हवेली एवं दमन और दीव (अतिरिक्त)
 |
| अल्पसंख्यक मान्यता |  दक्षिण अफ़्रीका (सुरक्षित भाषा) |
| Regulated by | गुजरात साहित्य अकादमी, गुजरात सरकार |
| भाषा कोड |
| ISO 639-1 | `gu` |
| ISO 639-2 | `guj` |
| ISO 639-3 | `guj` |
| *ग्लोटोलॉग* | `guja1252` |
| भाषा-क्षेत्र | `59-AAF-h` |
| भाषा संरक्षण स्थिति |
| गुजराती का मानचित्र |

**गुजराती** (ગુજરાતી) एक हिन्द-आर्य भाषा है, जो भारत के गुजरात राज्य की मातृभाषा है। गुजराती साहित्य भारतीय भाषाओं के सबसे अधिक समृद्ध साहित्य में से है। भारत की दूसरी भाषाओं की तरह गुजराती भाषा का जन्म संस्कृत भाषा से हुआ हैं। दूसरे राज्य एवं विदेशों में भी गुजराती बोलने वाले लोग निवास करते हैं। जिन में पाकिस्तान, अमेरिका, यु.के., केन्या, सिंगापुर, अफ्रिका, ऑस्ट्रेलीया मुख्य है। महात्मा गांधी एवं वल्लभ भाई पटेल। गुजराती बोलने वाले भारत के दूसरे महानुभावों में भीमराव आम्बेडकर, मुहम्मद अली जिन्ना, दयानंद सरस्वती, मोरारजी देसाई, धीरूभाई अंबानी भी सम्मिलित हैं। भारत के प्रधानमंत्री नरेन्द्र मोदी (२०१४ - हाल) भी गुजरात के वडनगर के रहने वाले हैं और उनकी मातृभाषा भी गुजराती है |

## सर्वनाम

### पुरुषवाचक

| गुजराती | हिन्दी | गुजराती | हिन्दी | गुजराती | हिन्दी |
| --- | --- | --- | --- | --- | --- |
| હું | मैं | મેં | मैंने | મને | मुझे |
| આપણે, અમે | हम | આપણે, અમે | हमने | આપણને, અમને | हमें |
| તું | तू | તેં | तूने | તને | तुझे |
| તમે | तुम | તમે | तुमने | તમને | तुम्हें |
| આપ | आप | આપે | आपने | આપને | आपको |
| આ | यह, ये | આણે | इसने, इन्होंने | આને | इस्स, इन्हें |
| તે | वह | તેણે | उसने | તેને | उस्से |
| તેઓ | वे | તેઓએ, તેમણે | उन्होंने | તેઓન, તેમને | उन्हें |

## लिपि

यह भाषा गुजराती लिपि में लिखी जाती है।

## यह भी देखिए

* गुजराती साहित्य
* गुजराती (विक्षनरी)
* गुजराती विकिपीडिया

## सन्दर्भ

## बाहरी कड़ियाँ

* **गुजराती भाषा** - गुजराती भाषा के बारे में सारी जानकारी
* **भगवद्गोमण्डल** - गुजराती भाषा का महान विश्वकोष
* गुजराती का एक अन्य विस्तृत विश्वकोश
* Etymological Gujarati English Dictionary (Google booka By M. B. Belsare)
* हिन्दी के माध्यम से गुजराती सीखिये
* गुजराती से हिन्दी अनुवादक (आनलाइन)
* Convert Non-unicode Gujarati Font into Gujarati Unicode Font
* भारतीय भाषा ज्योति: गुजराती —हिंदी के माध्यम से गुजराती सिखाने की किताब
* हिन्दी के विकास में गुजरात के सांप्रदायिक कवियों का योगदान (सीमा राठौर)
* कुच्छी भाषा : अक्षर, उच्चारण और भाषा
# लैंडलाइन

एक लैंडलाइन टेलीफोन (जिसे लैंड लाइन, लैंड-लाइन, मेन लाइन, होम फोन, लैंडलाइन, फिक्स्ड-लाइन और वायरलाइन भी कहा जाता है) एक ऐसा फोन है जो मोबाइल सेलुलर से अलग ट्रांसमिशन के लिए धातु के तार या ऑप्टिकल फाइबर टेलीफोन लाइन (जो प्रसारण के लिए रेडियो तरंगों का उपयोग करती है) का उपयोग करता है। 2003 में, सीआईए वर्ल्ड फैक्टबुक ने दुनिया भर में लगभग 1.263 बिलियन मुख्य टेलीफोन लाइनों की सूचना दी।

2013 के आंकड़े बताते हैं कि दुनिया में फिक्स्ड-टेलीफोन उपभोक्ताओं की कुल संख्या लगभग 1.26 बिलियन है। वर्तमान में नयी तकनीकों के विकास के कारण इनकी संख्या घटती जा रही है।

## फिक्स्ड फोन8176822861

749

## समर्पित रेखाएँ

### विकासशील देशों में लैंडलाइन

### लैंडलाइन का भविष्य
# संख्यात्मक अंक

अरबी अंक के दस अंक, अनुक्रम में
**संख्यात्मक अंक** या **अंक** एकल प्रतीक है जिसका उपयोग अकेले (जैसे "1") या संयोजनों में (जैसे "15")‌ से किया जाता है। दशमलव पद्धति (10 आधार वाले) संख्यात्मक अंक का प्रयोग सांकेतिक संख्याओं को लिखने के लिए किया जाता है।

पूर्णांक आधार वाली अंक प्रणाली में आधार का निरपेक्ष मान निर्धारित करता है कि कितने अंक आवश्यक हैं। उदाहरण के लिए, अष्टाधारी संख्या पद्धति के (आधार 8) में 8 अंक (0-7), द्विआधारी संख्या पद्धति (आधार 2) में 2 अंक (0 और 1) और षोडशाधारी संख्या पद्धति (आधार 16) में 16 अंक (0-9, A-F) होते हैं।

## इतिहास

पहली लिखित अंक प्रणाली हिंदू-अरबी प्रणाली मानी जाती है, जो भारत में 7वीं शताब्दी तक प्रचलित हो चुकी थी। हालांकि, यह अपने आधुनिक रूप में नहीं थी क्योंकि शून्य का व्यापक उपयोग प्रचलन में नहीं था। उस समय शून्य के बजाय अंक को उनके महत्व के लिए
बिंदु से चिह्नित किया जाता था और स्थान को चिह्न के रूप में उपयोग किया जाता था। सन् 876 ईस्वी में शून्य का पहला व्यापक रूप से स्वीकृत उपयोग हुआ। प्रारंभिक अंक आधुनिक अंकों से काफी मिलते-जुलते थे, जिनमें अंकों को दर्शाने वाले चिह्न भी शामिल होते थे।

13वीं शताब्दी तक पश्चिमी अरबी अंकों को यूरोपीयन गणित में स्वीकार कर लिया गया था, और फिबोनाची ने अपने ग्रंथ लिबेर आबाची में इनका उपयोग किया। 15वीं शताब्दी तक ये अंक यूरोप में प्रचलन में आ गए। 20वीं शताब्दी के अंत तक, दुनिया में लगभग सभी गैर-कम्प्यूटरीकृत गणनाएँ अरबी अंकों का उपयोग करके की जाती थीं। इस प्रणाली ने वैश्विक रूप से विभिन्न संस्कृतियों की मूल अंक प्रणालियों को बदल दिया।

## सन्दर्भ
# हस्ताक्षर

**हस्ताक्षर** या **दस्तख़त** (अंग्रेजी: Signature) किसी व्यक्ति का उसके हाथ से लिखा हुआ (और कभी-कभी विशिष्ट शैली में) उसका अपना नाम, उपनाम (या कुछ और भी) को कहते हैं। यह किसी दस्तावेज़ या घोषणा आदि पर किया जाता है जो यह दर्शाता है कि यह 'सही व्यक्ति' द्वारा ही प्रसारित है या अमुक व्यक्ति ने यह घोषणा की है। यदि किसी रचना पर किसी व्यक्ति का हस्ताक्षर है तो उससे पता चल जाता है कि उसका सृजन किसने किया है। कोई भी व्यक्ति अपना हस्ताक्षर विश्व की किसी भी ज्ञात भाषा की लिपि में कर सकता है। हस्ताक्षर उस व्यक्ति की अलग पहचान होती है।

## सन्दर्भ
# मोहर (चिन्ह)

सिन्धु घाटी सभ्यता की तीन अलग मोहरें जिनसे मिट्टी की तख़्तियों पर चिन्ह लगाए जा सकते थे
**मोहर** (seal) किसी मोम, काग़ज़ या अन्य वस्तु पर चिह्न लगाने के लिए बनी एक वस्तु को कहते हैं। ऐसी वस्तु से लगाए गए चिह्न को भी मोहर कहा जाता है। इसका मक्सद किसी दस्तावेज़, लिफ़ाफ़े, ताले या अन्य प्रकार की वस्तु को प्रमाणित करना होता है। जब किसी ताले, लिफ़ाफ़े या अन्य बन्द करने वाली चीज़ पर मोहर लगाई जाती है तो उसके अंदर बन्द चीज़ों को प्रमाणित करा जा रहा होता है और मोहर ऐसे ढंग से लगाई जाती है कि उसे खोलते ही मोहर टूट जाए। उच्चाधिकारियों के लिए कभी-कभी ऐसी मोहरों को अंगूठियाँ में बना दिया जाता था ताकि वे समय-समय पर आसानी से जहाँ चाहे अपने अधिकारानुसार दस्तावेज़ों व अन्य चीज़ों को प्रमाणित कर सकें।

## इन्हें भी देखें

* प्रमाणन

## सन्दर्भ
# पेवेजी

| पेवेजी *Pe̍h-ōe-jī* |
| --- |
| पेवेजी में लिखे हुए शब्द |
| प्रकार | अल्फाबेट |
| सर्जक | * वाल्टेर हेनरी मधुर्स्ट
* एलीहू डोटी
* जॉन वैन नेस्ट तालमागे
 |
| काल | १८३० |
| भाषाएँ | दक्षिणी मिन |
| संबंधित लिपि(याँ) |
| जनक प्रणालियाँ | मिस्री चित्रलिपि* आदि-सीनाई
	+ फ़ोनीशियाई वर्णमाला
		- यूनानी वर्णमाला
			* रोमन लिपि
				+ पेवेजी
 |
| बाल प्रणालियाँ | * टी॰एल॰पी॰ए
* *Tâi-lô*
 |
| ISO 15924 |
| ISO 15924 | ````
pehoeji

```` |
|

**पेवेजी** (दक्षिणी मिन: 白話字, पे-वे-जी ), शाब्दिक रूप से। 'स्थानीय भाषा में लेखन', जिसे चर्च रोमनकरण के रूप में भी जाना जाता है, एक वर्तनी है जिसका उपयोग होक्कियन दक्षिणी मिन, विशेष रूप से ताइवानी और अमॉय होक्कियन के रूपों को लिखने के लिए किया जाता है। यह व्यापक रूप से दक्षिणी मिन के लिए लेखन प्रणालियों में से एक के रूप में नियोजित है। अपने चरम के दौरान, इसके सैकड़ों हजारों पाठक थे।

१९वीं शताब्दी में दक्षिण पूर्व एशिया में चीनी प्रवासियों के बीच काम करने वाले पश्चिमी मिशनरियों द्वारा विकसित और ज़ियामेन और ताइनान में काम करने वाले मिशनरियों द्वारा परिष्कृत, यह बोली जाने वाली भाषा का प्रतिनिधित्व करने के लिए एक संशोधित लैटिन वर्णमाला और कुछ डायक्रिटिक का उपयोग करता है। फुजियान में प्रारंभिक सफलता के बाद, पीओजे ताइवान में सबसे व्यापक हो गया और २०वीं शताब्दी के मध्य में, पेवेजी में १,००,००० से अधिक लोग साक्षर थे। ताइवान के पहले समाचार पत्र, ताइवान चर्च न्यूज सहित, लिपि में बड़ी मात्रा में धार्मिक और धर्मनिरपेक्ष मुद्रित सामग्री का उत्पादन किया गया है।

## लिपि

पेवेजी की वर्तमान प्रणाली १९३० के दशक से स्थिर रही है, जिसमें कुछ मामूली अपवाद हैं।

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| बड़े अक्षर | A | B | CH | CHH | E | G | H | I | J | K | KH | L | M | N | ᴺ | NG | O | O͘ | P | PH | S | T | TH | U |
| छोटे अक्षर | a | b | ch | chh | e | g | h | i | j | k | kh | l | m | n | ⁿ | ng | o | o͘ | p | ph | s | t | th | u |
| अक्षर का नाम | a | be | che | chhe | e | ge | ha | i | ji̍t | ka | kha | é-luh | é-muh | é-nuh | iⁿ | ng | o | o͘ | pe | phe | e-suh | te | the | u |

### स्वर चिह्न

| अंक | स्वरों का विशिष्ट चिह्न | चीनी स्वर नाम | उदाहरण सुनिए |
| --- | --- | --- | --- |
| १ | — | 陰平 (*yīnpíng*)  | *kha* 跤 *पांव; पैर* |
| २ | **◌́** | 上聲 (*shǎngshēng*)  | *chúi* 水 *जल* |
| ३ | **◌̀** | 陰去 (*yīnqù*)  | *kàu* 到
*आना* |
| ४ | — | 陰入 (*yīnrù*)  | *bah* 肉 *मांस* |
| ५ | **◌̂** | 陽平 (*yángpíng*)  | *ông* 王 *राजा* |
| ७ | **◌̄** | 陽去 (*yángqù*)  | *tiōng* 重 *भारी* |
| ८ | ̍ | 陽入 (*yángrù*)  | *joa̍h* 熱 गर्म |

मानक अमोय या ताइवानी होक्कियन में सात अलग-अलग स्वर होते हैं, जिन्हें पारम्परिक तौर से १ से ८ तक गिना जाता है, जिसमें संख्या ६ को छोड़ दिया जाता है (टोन ६ पहले एक अलग टोन हुआ करता था, लेकिन अब यह शब्दावली के आधार पर टोन ७ या २ में मिल गया है)। टोन १ और २ दोनों को बिना किसी विशेष चिह्न से दर्शाया जाता है, और इन्हें शब्दांश के अंत से एक-दूसरे से अलग किया जा सकता है, जो कि एक स्वर होता है।

## सन्दर्भ
# कढाई

कढ़ाई कपड़े या अन्य सामग्रियों को सजाने की कला है जिसमें सुई का उपयोग करके धागे या सूत को सिल दिया जाता है । कढ़ाई में मोती , क्विल और सेक्विन जैसी अन्य सामग्री भी शामिल हो सकती है। आधुनिक दिनों में, कढ़ाई आमतौर पर टोपी, कपड़े, कंबल और हैंडबैग पर देखी जाती है। कढ़ाई धागे या सूत के कई रंगों में उपलब्ध है। इसका उपयोग अक्सर उपहारों या कपड़ों की वस्तुओं को निजीकृत करने के लिए किया जाता है।
# श्रुतलेखन सॉफ्टवेयर

**श्रुतलेखन** सॉफ्टवेयर एक ऐसा सॉफ्टवेयर होता है जो कि श्रुतलेखन द्वारा वाक को पाठ में बदलता है अर्थात कम्प्यूटर पर माइक में बोले गई ध्वनि को टैक्स्ट रूप में बदलता है। इसे *स्पीट टू टैक्स्ट सॉफ्टवेयर* भी कहते हैं। यह स्पीच रिकॉग्नीशन तकनीक पर कार्य करता है।

## अंग्रेजी श्रुतलेखन सॉफ्टवेयर

अंग्रेजी के लिए ड्रैगन नैचुरली स्पीकिंग नामक प्रसिद्ध श्रुतलेखन सॉफ्टवेयर है। इसके अतिरिक्त यह सुविधा ऑफिस ऍक्सपी, ऑफिस २००३ में उपलब्ध है। नई विंडोज़ विस्ता तथा विंडोज़ ७ में यह सुविधा अन्तर्निमित है।

## हिन्दी श्रुतलेखन सॉफ्टवेयर

हिन्दी के लिए अभी तक केवल एक श्रुतलेखन सॉफ्टवेयर है - श्रुतलेखन-राजभाषा। एक अन्य सॉफ्टवेयर वाचान्तर-राजभाषा है जो कि अंग्रेजी स्पीच को इनपुट के तौर पर लेता है तथा मशीनी अनुवाद करके उसे हिन्दी टैक्स्ट में बदलता है।

ये भारतीय भाषी कम्प्यूटिंग कम्पनी सी-डैक तथा अन्तरराष्ट्रीय कम्प्यूटर कम्पनी आइ०बी०ऍम० के द्वारा संयुक्त रूप से विकसित किया गये हैं। इसका मूल्य लगभग ५००० रुपये है।

एक अन्य हिन्दी एऍसआर नामक प्रोग्राम सोर्सफोज.नेट पर विकास के चरण में है।

ऐसा माना जाता है कि भविष्य में श्रुतलेखन कम्प्यूटर में हिन्दी टैक्स्ट इनपुट के लिये सर्वाधिक उपयुक्त प्रणाली होगी। इसका कारण है कि हिन्दी एवं अन्य भारतीय भाषाएँ स्वभाव से ध्वन्यात्मक हैं अर्थात इनमें जैसा बोला जाता है वैसे ही लिखा जाता है।

## इन्हें भी देखें

* श्रुतलेखन-राजभाषा
* वाचान्तर-राजभाषा
* हिन्दी एऍसआर

## बाहरी कड़ियाँ

* हिन्दी श्रुतलेखन सॉफ्टवेयर उन्मोचित
* C-DAC/IBM Unveil Shrutlekhan-Rajbhasha Hindi Speech Recognition Tool
* C-DAC develops software that transcribes human speech
# ऑस्ट्रेलियाई अंग्रेजी

**ऑस्ट्रेलियाई अंग्रेज़ी** (Australian English; संक्षेप: *AusE, AusEng, AuE, AuEng, en-AU*) अंग्रेज़ी भाषा की वह शाखा है जो **ऑस्ट्रेलिया** में बोली जाती है। यह देश की सामान्य और वास्तविक (de facto) राष्ट्रीय भाषा है। हालाँकि ऑस्ट्रेलिया की कोई आधिकारिक भाषा नहीं है, फिर भी अंग्रेज़ी बहुसंख्यक आबादी की पहली भाषा है और ब्रिटिश उपनिवेश स्थापना (1788) से ही यह देश की मुख्य भाषा बनी हुई है। 2021 की जनगणना के अनुसार लगभग 72% ऑस्ट्रेलियाई लोग अपने घर में केवल अंग्रेज़ी ही बोलते हैं। यह शिक्षा, संघीय संसद, राज्य व क्षेत्रीय विधानसभाओं और न्यायालयों की प्राथमिक भाषा भी है।ऑस्ट्रेलियाई अंग्रेज़ी की उत्पत्ति ब्रिटिश और आयरिश अंग्रेज़ी से हुई। **1788 में प्रथम बेड़े (First Fleet)** के आगमन के बाद न्यू साउथ वेल्स उपनिवेश में विभिन्न अंग्रेज़ी बोलियों के मिश्रण से यह भाषा विकसित हुई। शुरुआती बसने वाले ब्रिटेन और आयरलैंड के अलग-अलग बोली क्षेत्रों से थे, लेकिन दक्षिण-पूर्वी इंग्लैंड (विशेषकर लंदन की *कॉकनी* बोली) का प्रभाव सबसे अधिक रहा। 1820 के दशक तक ऑस्ट्रेलिया में जन्मे उपनिवेशवादियों की बोलचाल ब्रिटेन और आयरलैंड के लोगों से स्पष्ट रूप से अलग पहचानी जाने लगी थी।

ऑस्ट्रेलियाई अंग्रेज़ी में उच्चारण, स्वर-ध्वनि (phonology), शब्दावली, मुहावरे, व्याकरण और वर्तनी के मामले में अन्य अंग्रेज़ी रूपों से भिन्नताएँ हैं। पूरे महाद्वीप में यह अपेक्षाकृत समान है, यद्यपि इसके भीतर कई क्षेत्रीय और सामाजिक-सांस्कृतिक रूपांतर पाए जाते हैं। **"जनरल ऑस्ट्रेलियन"** (General Australian) इस भाषा का मानक रूप माना जाता है, जो मीडिया में सबसे अधिक प्रयुक्त होता है और क्षेत्रीय या सामाजिक भिन्नताओं से मुक्त समझा जाता है।

---

## इतिहास

अमेरिकी अंग्रेज़ी की तरह, **ऑस्ट्रेलियाई अंग्रेज़ी** भी बोली-समानता (dialect levelling) और मिश्रण की लंबी प्रक्रिया से गुज़री। इससे एक अपेक्षाकृत समान और सबको समझ आने वाली नई अंग्रेज़ी बनी।

18वीं शताब्दी के अंत में, न्यू साउथ वेल्स उपनिवेश में जन्मे बच्चों ने यह भाषा बोलनी शुरू की। वे ब्रिटिश द्वीपसमूह की विभिन्न बोलियों के संपर्क में थे। दक्षिण-पूर्वी इंग्लैंड की बोलियों का प्रभाव विशेष रूप से गहरा था और कॉकनी बोली ने इसके उच्चारण और ध्वनियों को आकार देने में बड़ी भूमिका निभाई।

प्रारंभिक उपनिवेशवादियों में **आयरलैंड** से आए कैदियों और प्रवासियों की संख्या लगभग 25% थी। इनमें से बहुत से लोग केवल आयरिश भाषा बोलते थे या उसे अपनी पहली भाषा मानते थे। इनके अलावा स्कॉटलैंड और वेल्स से आए अंग्रेज़ी के गैर-प्राकृतिक वक्ताओं ने भी ऑस्ट्रेलियाई अंग्रेज़ी को प्रभावित किया।

**1827 में पीटर मिलर कनिंघम** की पुस्तक *टू इयर्स इन न्यू साउथ वेल्स* में इस नई अंग्रेज़ी की विशेष उच्चारण शैली और शब्दावली का उल्लेख मिलता है, जो उपनिवेश में जन्मे लोगों के बीच प्रचलित थी।

## सन्दर्भ
# बंजारा साम्राज्य

**बंजारा साम्राज्य** उन साम्राज्यों को कहा जाता है जो धनुषधारी, अश्वसवार, यूरेशियाई बंजारों द्वारा खड़े किये गये। ऐसे साम्राज्य बहुत प्राचीन काल से लेकर आधुनिक काल के आरम्भ तक देखे जा सकते हैं।

## कुछ प्रमुख बंजारा साम्राज्य

कुछ महत्वपूर्ण बंजारा साम्राज्य इस प्रकार थे:

1. शियोंगनु साम्राज्य
2. हूणी साम्राज्य
3. रोऊरान साम्राज्य
4. मंगोल साम्राज्य
5. लाखा बंजारा साम्राज्य

## सन्दर्भ
# ख़ागान

कुबलई ख़ान मंगोल साम्राज्य का पाँचवा ख़ाग़ान (सर्वोच्च ख़ान) था
**ख़ाग़ान** या **ख़ाक़ान** (मंगोल: хаган, फ़ारसी: ur) मंगोलियाई और तुर्की भाषाओँ में 'सम्राट्' के समान की एक शाही उपाधि थी। इसी प्रकार **ख़ाग़ानत** इन्हीं भाषाओँ में 'साम्राज्य' के लिए शब्द था। ख़ाग़ान को कभी-कभी 'ख़ानों का ख़ान' या 'ख़ान-ए-ख़ाना' भी अनुवादित किया जाता है, जो 'महाराजाधिराज' (यानि 'राजाओं का राजा') या 'शहंशाह' (यानि 'शाहों का शाह') के समान है। जब मंगोल साम्राज्य विस्तृत हो गया था तो उसके भिन्न भागों को अलग-अलग ख़ानों के सुपुर्द कर दिया था। इन सब ख़ानों से ऊपर के 'सर्वोच्च ख़ान' को 'ख़ाग़ान' कहा जाता था।

## उच्चारण

'ख़ाग़ान' में 'ख़' अक्षर के उच्चारण पर ध्यान दें क्योंकि यह बिन्दु (नुक़्ता) रहित वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें

* ख़ान (उपाधि)
* ख़ानत
* मंगोल साम्राज्य
* तुर्क

## सन्दर्भ
# नवीन ताइवानी डॉलर

नवीन ताइवानी डॉलर| 新臺幣साँचा:Efn native lang |
| --- |
| ISO 4217 |
| कोड | TWD (संख्यात्मक: 901) |
| उप इकाई | 0.1 |
| इकाई |
| बहुवचन | dollars (English only) मुद्रा की भाषा में बहुवचन नहीं है। |
| चिह्न | NT$, 圓, $‎ |
| उपनाम | Mandarin: 元 (yuán), 塊 (kuài) Taiwanese: 箍 (kho͘ ) Hakka: 銀 (ngiùn) |
| मूल्यवर्ग |
| उप इकाई |  |
|  1⁄10 | dime |
|  1⁄100 | cent Subunits used only in stocks and currencies, and rarely referred to in such cases. |
| बहुवचन |  |
|  dime | dimes (English only) |
|  cent | cents (English only) |
| उपनाम |  |
|  dime | Mandarin: 角 (jiǎo), 毛 (máo) Taiwanese: 角 (kak) Hakka: 角 (kok) |
|  cent | Mandarin: 分 (fēn) Hokkien: 仙 (sian) Hakka: 仙 (siên) |
| बैंकनोट |  |
|  प्रायः उपयोगित | NT$100, NT$500, NT$1000 |
|  दुर्लभतः उपयोगित | NT$200, NT$2000 |
| सिक्के |  |
|  प्रायः उपयोगित | NT$1, NT$5, NT$10, NT$50 |
|  दुर्लभतः उपयोगित | NT$1⁄2, NT$20 |
| जनसांख्यिकी |
| आमुख | 15 June 1949 |
| इसकी स्थान ली | Old Taiwan dollar |
| उपयोगकर्ता(एँ) |  चीनी गणराज्य (Taiwan and Fujian) |
| जारी |
| केंद्रीय बैंक | Central Bank of the Republic of China (Taiwan) |
|  जालस्थल | www.cbc.gov.tw |
| मुद्रक | Central Engraving and Printing Plant |
|  जालस्थल | www.cepp.gov.tw |
| टकसाल | Central Mint |
|  जालस्थल | www.cmc.gov.tw |
| मूल्यांकन |
| मुद्रास्फीति | 0.85% |
|  स्रोत |  2008–2018 |
|  ढंग | CPI 10-year average |

| New Taiwan dollar |
| --- |
| पारम्परिक चीनी | 新臺幣 |
| सरलीकृत चीनी | 新台币 |
|

| [दिखाएँ]प्रतिलिपि |
| --- |
| मंदारिन |
| - Hanyu Pinyin | Xīntáibì |
| - Wade–Giles | Hsin1-t'ai2-pi4 |
| मीन |
| - Hokkien POJ | Sin-tâi-pè |
| Cantonese |
| - Jyutping | san1 toi4 bai6 |
| - Yale Romanization | Sāntòihbaih |

 |
| वैकल्पिक चीनी नाम |
| चीनी | 新臺票 |
|

| [दिखाएँ]प्रतिलिपि |
| --- |
| मीन |
| - Hokkien POJ | Sin-tâi-phiò |
| Cantonese |
| - Yale Romanization | Sāntòihpiu |

 |

**नवीन ताइवानी डॉलर** (New Taiwan dollar ; कोड : **TWD**; संकेत : **NT$** या **NT**), ताइवान की आधिकारिक मुद्रा है।

## सन्दर्भ
# राज्यतन्त्र

**राज्यतन्त्र** (polity) किसी भी प्रकार की राजनैतिक इकाई को कहते हैं, यानि यह किन्ही भी लोगों का ऐसा समूह होता है जो सामूहिक पहचान रखें, संसाधनों को काबू करके उनका प्रयोग करने में सक्षम हों और आपस में किसी पदानुक्रम के आधार पर आदेश देने वालों और उन आदेशों का पालन करने वालों में संगठित हों।

## इन्हें भी देखें

* समाजशास्त्र

## सन्दर्भ